<classify> Kulwa Mzee, Dar es Salaam Mfanyabiashara Khamis LuwongoMeshack, anayetuhumiwa kumuua mkewe na kumchoma kwa magunia mawili ya mkaa,amepandishwa kizimbani kwa tuhuma za mauaji ya kukusudia. Mshtakiwa huyo amepanda kizimbani leoJumanne saa saba na nusu mchana, mbele ya Hakimu Mkazi, Salum Ally. Akisomewa mashtaka na Wakili wa Serikali Mwandamizi, Wankyo Simon amedai mshtakiwa ni mfanyabiashara, anaishi Gezaulole Kigamboni. Wankyo amedai mshtakiwa huyoanatuhumiwa kumuua mkewe Naomi Marijani 36, Mei 15 mwaka huu. Mshtakiwa hakutakiwa kujibu lolote kwasababu mahakama hiyo haina mamlaka ya kusikiliza kesi hiyo. Upelelezi wa kesi hiyo unaendeleaambapo mshtakiwa amepelekwa gerezani hadi Agosti 13, mwaka huu kesi hiyoitakapotajwa.  <topic>: KITAIFA 